als_Latn dik_Latn sag_Latn
Pakistan, mijëra besimtarë të krishterë në protesta pas sulmeve ndaj kishave
Të paktën 15 persona humbën jetën dhe së paku 70 persona u plagosën kur dy kishat u sulmuan gjatë shërbesës fetare të së dielës në qytetin verilindor të Lahores në Pakistan.
KARAÇI (AA) – Mijëra besimtarë të krishterë të Pakistanit dolën rrugëve në të gjithë vendin për të protestuar pas dy sulmeve me bomba ndaj dy kishave ku u vranë të paktën 15 persona, raporton Anadolu Agency (AA).
Më së paku 70 persona u plagosën kur dy kishat u sulmuan gjatë shërbesës fetare të së dielës në qytetin verilindor të Lahores. Protestuesit bllokuan rrugët në disa nga qytetet më të mëdha të Pakistanit, përfshirë Lahoren dhe kryeqytetin tregtar Karaçi, ndërsa vendi mbajti një ditë zie për të shprehur solidaritet për pakicën e besimtarëve të krishterë.
Protestuesit brohoritnin rrugëve me sloganin “anti-Talebanë” dhe bën thirrje për mbrojtje të besimtarëve krishterë. Shkollat e krishtera në të gjithë vendin mbetën të mbyllura në shenjë proteste kundër sulmeve, të cilat përkujtuan disa shpërthime të vitit 2013 të një kishe në qytetin e Peshavarit, ku u vranë më shumë se 80 persona.
als_Latn als_Latn als_Latn als_Latn als_Latn